CELEX: 
Language: hr
Date: 2018-10-30 00:00:00
Title: DELEGIRANA UREDBA KOMISIJE (EU) …/... o izmjeni Delegirane uredbe (EU) br. 807/2014 o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi

OBRAZLOŽENJE
            
            
               1.KONTEKST DELEGIRANOG AKTA
            
            
               Sve mogućnosti pojednostavnjenja za potporu ruralnom razvoju navedene su u tzv. „Skupnoj uredbi”, tj. Uredbi  (EU) 2017/2393 o izmjeni Uredbe o EPFRR-u (EU) br. 1305/2013. Cilj je ove izmjene uskladiti sljedeće elemente regulirane u Delegiranoj uredbi Komisije (EU) br. 807/2014 sa „Skupnom uredbom”:
            
            
               –mladi poljoprivrednik: u skladu s novom definicijom „mladog poljoprivrednika”
                  1
                samostalno uspostavljanje ili uspostavljenje zajedno s drugim poljoprivrednicima već je ugrađeno u temeljni akt. Radi pojednostavnjenja i kako bi se izbjeglo ponavljanje temeljnog akta, predlaže se izmjena članka 2.
            
            
               –komercijalni krediti za uzajamne fondove: u „Skupnoj uredbi” odlučeno je dodati instrument za stabilizaciju prihoda, u obliku financijskih doprinosa uzajamnim fondovima, kojim se osigurava naknada poljoprivrednicima u određenom sektoru za znatan pad njihovih prihoda
                  2
               . Stoga je potrebno proširiti područje primjene članka 12. kako bi se obuhvatila potpora u obliku komercijalnog kredita za taj novi instrument za stabilizaciju prihoda za poljoprivrednike u određenom sektoru.
            
            
               –pravila prihvatljivosti za mjere ulaganja u okviru Europskog poljoprivrednog fonda za ruralni razvoj (EPFRR): zajednička pravila prihvatljivosti definirana su u članku 45. Uredbe (EU) br. 1305/2013 o potpori ruralnom razvoju u okviru EPFRR-a i u članku 13. Delegirane uredbe Komisije (EU) br. 807/2014. Međutim, iskustvo je pokazalo da se određenim pravilima prihvatljivosti koja se odnose na pojedinačnu mjeru, a posebno onima koja se odnose na mjere ulaganja, ograničava uporaba financijskih instrumenata u programima ruralnog razvoja te mogućnost da upravitelji fondova financijske instrumente upotrebljavaju fleksibilno. Stoga je odlučeno predvidjeti da se određena pravila prihvatljivosti koja se odnose na pojedinačnu mjeru ne primjenjuju na financijske instrumente.
            
            
               2.SAVJETOVANJA PRIJE DONOŠENJA AKTA
            
            
               U skladu s Komunikacijom Komisije Europskom parlamentu i Vijeću o provedbi članka 290. Ugovora o funkcioniranju Europske unije [COM(2009) 673] 25. travnja 2018. obavljeno je savjetovanje sa Stručnom skupinom za ruralni razvoj. Države članice pozdravile su izmjenu te nisu iznijele daljnje veće primjedbe niti su iznijele primjedbe koje Komisija može uzeti u obzir.
            
            
               3.PRAVNI ELEMENTI DELEGIRANOG AKTA
            
            
               Ovom Uredbom mijenjaju se sljedeće odredbe Delegirane uredbe Komisije (EU) br. 807/2014: 
            
            
               –članak 2. „Mladi poljoprivrednici”, kako bi se uzele u obzir nove definicije „mladog poljoprivrednika” i „datuma uspostavljanja”.
            
            
               –članak 12. „Komercijalni krediti za uzajamne fondove”, kako bi se proširilo područje primjene na potporu putem instrumenta za stabilizaciju prihoda za poljoprivrednike u određenom sektoru.
            
            
               –članak 13. „Ulaganja”, kako bi se uskladio s odstupanjima za financijske instrumente od pravila EPFRR-a za ulaganja koja se odnose na pojedinačnu mjeru. Na financijske instrumente primjenjuju se opća pravila prihvatljivosti u skladu s člankom 42. Uredbe (EU) br. 1303/2013
                  3
               .
            
            
               DELEGIRANA UREDBA KOMISIJE (EU) …/...
            
            
               оd 30.10.2018.
            
            
               o izmjeni Delegirane uredbe (EU) br. 807/2014 o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005
                  4
               , a posebno njezin članak 2. stavak 3., članak 36. stavak 5. i članak 45. stavak 6.,
            
         
         
            
               budući da:
            
            
               (1)Delegiranom uredbom Komisije (EU) br. 807/2014
                  5
                dopunjuje se Uredba (EU) br. 1305/2013. Uredbom (EU) 2017/2393 Europskog parlamenta i Vijeća
                  6
                izmijenjena je Uredba (EU) br. 1305/2013 pojednostavnjenjem općih pravila o Europskom poljoprivrednom fondu za ruralni razvoj (EPFRR). Elemente koji nisu ključni i dopunjuju ta opća pravila trebalo bi stoga na odgovarajući način izmijeniti.
            
            
               (2)Pravila o zajedničkom uspostavljanju gospodarstava mladih poljoprivrednika uvedena su člankom 2. stavkom 1. točkom (n) Uredbe (EU) br. 1305/2013, a definicija „datuma uspostavljanja” dodana je u članku 2. stavku 1. točki (s) te uredbe.
            
            
               (3)U Uredbu (EU) br. 1305/2013 umetnut je novi članak 39.a kojim se predviđena potpora poljoprivrednicima putem instrumenta za stabilizaciju prihoda za određeni sektor.
            
            
               (4)Pravila o financijskim instrumentima pojednostavnjena su s ciljem usklađivanja sektorskih pravila prihvatljivosti za projekte ulaganja koji se financiraju iz EPFRR-a sa zajedničkim pravilima koja se primjenjuju na sve europske strukturne i investicijske fondove. Posebno je uvedeno odstupanje od određenih općih pravila prihvatljivosti koja se primjenjuju na operacije ulaganja u okviru EPFRR-a, utvrđene u članku 45. stavcima od 1. do 3. Uredbe (EU) br. 1305/2013, a mjerodavno zakonodavstvo o okolišu nastavlja se primjenjivati.
            
            
               (5)Delegiranu uredbu (EU) br. 807/2014 stoga bi trebalo na odgovarajući način izmijeniti.
            
            
               (6)Budući da od 1. siječnja 2018. Uredba (EU) 2017/2393 mijenja Uredbu (EU) br. 1305/2013, primjereno je da se od istog datuma primjenjuju odgovarajuće izmjene Delegirane uredbe (EU) br. 807/2014,
            
            
               DONIJELA JE OVU UREDBU:
            
            
               Članak 1.
            
            
               Delegirana uredba (EU) br. 807/2014 mijenja se kako slijedi:
            
            
               (1)Članak 2. zamjenjuje se sljedećim:
            
            
               „Članak 2.
            
            
               Mladi poljoprivrednici
            
            
               1. Uvjeti pristupa potpori za mladog poljoprivrednika u smislu članka 2. stavka 1. točke (n) Uredbe (EU) br. 1305/2013, koji uspostavlja poljoprivredno gospodarstvo kao nositelj tog gospodarstva zajedno s drugim poljoprivrednicima jednaki su uvjetima koji se zahtijevaju od mladog poljoprivrednika koji gospodarstvo uspostavlja kao jedini nositelj gospodarstva. U svim slučajevima mladi poljoprivrednici imaju pravo raspolaganja gospodarstvom kako je to definirano u odredbama koje su na snazi u državi članici.
            
            
               2. Ako se zahtjev za potporu odnosi na gospodarstvo u vlasništvu pravne osobe, mladi poljoprivrednik u smislu članka 2. stavka 1. točke (n) Uredbe (EU) br. 1305/2013 ima kontrolu nad pravnom osobom kako je definirano u odredbama koje su na snazi u državi članici. Ako u kapitalu ili upravljanju pravne osobe sudjeluje više fizičkih osoba, uključujući i osobu ili osobe koje nisu mladi poljoprivrednici, mladi poljoprivrednik mora biti u mogućnosti imati takvu kontrolu samostalno ili zajedno s drugim poljoprivrednicima.
            
            
                  Ako je pravna osoba pod samostalnom ili zajedničkom kontrolom druge pravne osobe, zahtjevi utvrđeni u prvom podstavku primjenjuju se na sve fizičke osobe koje imaju kontrolu nad tom drugom pravnom osobom.
            
            
               3. Korisniku se može odobriti razdoblje odgode od najviše 36 mjeseci od datuma pojedinačne odluke o odobrenju potpore kako bi ispunio uvjete povezane sa stjecanjem stručnih vještina određenih u programu ruralnog razvoja.
            
            
               (2)Članak 12. zamjenjuje se sljedećim:
            
            
               „Članak 12.
            
            
               Komercijalni krediti za uzajamne fondove
            
         
         
            
               U slučaju kada je izvor sredstava za novčanu naknadu koja se isplaćuje iz uzajamnih fondova iz članaka 38., 39. i 39.a Uredbe (EU) br. 1305/2013 komercijalni kredit, trajanje kredita mora biti između jedne i pet godina.”
            
            
               (3)U članku 13. uvodna rečenica zamjenjuje se sljedećom:
            
            
               „Za potrebe članka 45. Uredbe (EU) br. 1305/2013, ako se potpora pruža u obliku bespovratnih sredstava, primjenjuju se sljedeća pravila:”
            
            
               Članak 2.
            
            
               Ova Uredba stupa na snagu na dan objave u Službenom listu Europske unije.
            
            
               Primjenjuje se od 1. siječnja 2018.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 30.10.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
               
            
         
         
            
                  
                     (1)
                  
                        Članak 2. stavak 1. točka (n) Uredbe (EU) br. 1305/2013
               
               
                  
                     (2)
                  
                        Članak 39.a Uredbe (EZ) br. 1305/2013.
               
               
                  
                     (3)
                  
                        Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320–469.).
               
               
                  
                     (4)
                  
                        SL L 347, 20.12.2013., str. 487.
               
               
                  
                     (5)
                  
                        Delegirana uredba Komisije (EU) br. 807/2014 оd 11. ožujka 2014. o dopuni Uredbe (EU) br. 1305/2013 Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR) i uvođenju prijelaznih odredbi (SL L 227, 31.7.2014., str. 1.).
               
               
                  
                     (6)
                  
                        Uredba (EU) 2017/2393 Europskog parlamenta i Vijeća od 13. prosinca 2017. o izmjeni uredaba (EU) br. 1305/2013 o potpori ruralnom razvoju iz Europskoga poljoprivrednog fonda za ruralni razvoj (EPFRR), (EU) br. 1306/2013 o financiranju, upravljanju i nadzoru zajedničke poljoprivredne politike, (EU) br. 1307/2013 o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike, (EU) br. 1308/2013 o uspostavljanju zajedničke organizacije tržišta poljoprivrednih proizvoda i (EU) br. 652/2014 o utvrđivanju odredaba za upravljanje rashodima koji se odnose na prehrambeni lanac, zdravlje i dobrobit životinja te na biljno zdravstvo i biljni reprodukcijski materijal (SL L 350, 29.12.2017., str. 15.).